wannaphong/clean_thaiwikipedia huggingface dataset:
# ยมานตกะ
ยมานตกะ (, ภาษาทิเบต: གཤིན་རྗེ་གཤེད་ Gshin-rje-gshed, ภาษาจีน: 大威德明王 ต้าเวย์เต๋อหมิงหวัง, ภาษาญี่ปุ่น: ไดอิโตกุเมียวโอ) เป็นเทพยิดัมหรือผู้ปกป้องธรรมในภาคดุร้ายองค์หนึ่งตามความเชื่อของชาวพุทธในทิเบต แปลว่า ที่ตายของพระยม หรือผู้ทำให้พระยมเกรงกลัว เชื่อกันว่าเป็นภาคดุของพระมัญชุศรีโพธิสัตว์ เพื่อปราบพระยม และอาจสร้างขึ้นเพื่อลดทอนอำนาจของเทพเจ้าในศาสนาฮินดู โดยเฉพาะไศวนิกาย

 รูปลักษณ์ 
thumb|200px|right|ภาพทังกาของยมานตกะ
มีศีรษะเป็นวัว กายสีน้ำเงินเข้ม มีหลายแบบ ประจำอยู่ทิศใต้ของพุทธมณฑล ผมสีน้ำตาล ตกแต่งร่างกายด้วยพวงมาลัยหัวกะโหลก ถือหัวกะโหลกบรรจุเลือดและไม้เท้าที่เสียบศีรษะอยู่ เท้าเหยียบบนร่างของมนุษย์ อสูร และยักษ์ ศักติคือปษุธารี (ผู้ถือห่วง) ซึ่งมีศีราะเป็นสุกรตัวเมีย 

รูปลักษณ์อื่นของยมานตกะมีอีกหลายแบบ ตัวอย่างเช่น วัชรไภรวะ (สายฟ้าผู้น่ากลัว) ซึ่งมีเก้าหัว สามสิบสี่แขนและสิบหกเท้า ลักษณะดังกล่าวนี้คล้ายคลึงกับยิดัมอีก 2 องค์คือ เหรุกะ และมหากาฬ
# ยอดชิงชัย ศรทองยิม
ยอดชิงชัย ศรทองยิม มีชื่อจริงว่า เทียนชัย ช้อกิ่ง เกิดเมื่อ 11 ธันวาคม พ.ศ. 2518 ที่จังหวัดขอนแก่น มีสถิติการชก 27 ครั้ง ชนะ 20 (น็อค 11) แพ้ 7

ปัจจุบัน ได้เปิดค่ายมวยขึ้นที่ประเทศญี่ปุ่น ในย่านชิบูยะจากสยามสปอร์ต

 เกียรติประวัติ 
 แชมปโลกรุ่นฟลายเวท WBU 
 ชิง 5 สิงหาคม 2538 ชนะน็อค ลี เอสโคปิโด (ฟิลิปปินส์) ยก 6 ที่เวทีมวยช่อง7 สี
 เสียแชมป์ 27 มกราคม 2539 แพ้น็อค แองเกิล อันมีนา (เปอร์โตริโก) ยก 11 ที่ จ.ชลบุรี
 อ้างอิง 

 สถิติการชก boxrec.com
# สุวัจชัย นครหลวงโปรโมชั่น
สุวัจชัย นครหลวงโปรโมชั่น หรือนายสายัณห์ อุยเลิศ ชาวจังหวัดนครราชสีมา เกิดเมื่อ 11 กันยายน พ.ศ. 2512 สถิติการชก 29 ครั้ง ชนะ 17 (น็อค 8)  เสมอ 1 แพ้ 11
เกียรติประวัติ
 แชมป์โลกรุ่นซูเปอร์ฟลายเวท WBU 
 ชิง 1 กันยายน 2539 ชนะน็อค ยก 3 ออสวานโด วาเลนซูเอลา  ที่ ห้างนิวเวิลด์ นนทบุรี
 ป้องกันแชมป์ครั้งที่ 1, 5 ธันวาคม 2539 ชนะคะแนน แซมมี่ สจ๊วต  ที่ ท่าน้ำนนทบุรี
 ป้องกันแชมป์ครั้งที่ 2, 7 เมษายน 2540 เสมอกับ อีเวอราโด โมราเลส (เม็กซิโก) ที่ ห้างนิวเวิร์ลด์ นนทบุรี
 มิถุนายน พ.ศ. 2540 ถูกปลด
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นซูเปอร์ฟลายเวท WBU 19 กรกฎาคม 2540 แพ้คะแนน ลุยจิ คัสติโยเน  ที่ เซ้นโทรสปอร์ตติโว ลาเควเซีย ทัสคานา
# ภาษาสอบถาม
ภาษาสอบถาม (DQL) เป็นภาษาคอมพิวเตอร์ที่ใช้สำหรับสอบถามหรือจัดการกับข้อมูลใน DBMS โดยภาษาประเภทนี้ที่ได้รับความนิยมสูงสุดคือ ภาษาสอบถามเชิงโครงสร้าง
(Structured Query Language: SQL) คิดค้นโดยนักวิทยาศาสตร์ของไอบีเอ็มในทศวรรษที่ 1970 มีรูปแบบคำสั่งที่คล้ายกับ
ประโยคในภาษาอังกฤษมาก ซึ่งปัจจุบันองค์กร แอนซี ได้ประกาศให้ภาษาสอบถามเชิงโครงสร้าง
เป็นภาษามาตรฐานสำหรับระบบการจัดการฐานข้อมูลเชิงสัมพันธ์ (Relational Database management System หรือ RDBMS) เป็นระบบ DBMS แบบที่ใช้กันแพร่หลายที่สุดในปัจจุบัน
ระบบการจัดการฐานข้อมูลเชิงสัมพันธ์ทุกระบบจะใช้คำสั่งพื้นฐานของภาษา SQL ได้เหมือน ๆ กัน แต่อาจมีคำสั่งพิเศษที่แตกต่างกันบ้าง
เนื่องจากบริษัทผู้ผลิตแต่ละรายก็พยายามที่จะพัฒนา RDBMS ของตนเองให้มีลักษณะที่เด่นกว่าระบบอื่นโดยเพิ่มคุณสมบัติที่เกินข้อกำหนดของ
แอนซี ซึ่งคิดว่าจะเป็นประโยชน์ต่อผู้ใช้เข้าไป 

 ตัวอย่างคำสั่ง และผลลัพธ์
 DELETE ใช้สำหรับลบข้อมูลหรือลบเรคอร์ดใดในฐานข้อมูล
 INSERT ใช้สำหรับเพิ่มข้อมูลหรือเพิ่มเรคอร์ดใดเข้าไปในฐานข้อมูล
 SELECT ใช้สำหรับเลือกข้อมูลหรือเลือกเรคอร์ดที่ต้องการจากฐานข้อมูล
 UPDATE ใช้สำหรับแก้ไขหรือแก้ไขเรคอร์ดใดในฐานข้อมูล

 ตัวอย่างภาษาสอบถาม 
 MDX
 OQL
 QUEL
 SQL

*
# พระที่นั่งไชยชุมพล
พระที่นั่งไชยชุมพล ตั้งอยู่บนกำแพงพระบรมมหาราชวังด้านตะวันออก ฝั่งถนนสนามไชย ตรงกับพระอุโบสถวัดพระศรีรัตนศาสดาราม เป็นพระที่นั่งพลับพลาชั้นเดียว กว้าง 4.75 เมตร ยาว 8.70 เมตร หลังคามุงกระเบื้องตะกั่วลดหลั่น 2 ชั้นประดับด้วยช่อฟ้า ใบระกา และหางหงส์ พระบาทสมเด็จพระจอมเกล้าเจ้าอยู่หัว โปรดให้สร้างขึ้นเพื่อใช้เป็นที่ประทับในการทอดพระเนตรกระบวนแห่พระยาชิงช้าในพระราชพิธีตรียัมปวาย และใช้ทอดพระเนตรตรวจตราการฝึกทหารพระบรมมหาราชวัง ตอน พระที่นั่งไชยชุมพล จาก สนุกดอตคอม 

นอกจากนี้ พระบาทสมเด็จพระจุลจอมเกล้าเจ้าอยู่หัวยังโปรดเกล้าฯ ให้ประกอบพระราชพิธีสังเวยพระสยามเทวาธิราชและสังเวยเทพยดา ณ พระที่นั่งองค์นี้ ในปี พ.ศ. 2423 ก่อนที่จะย้ายไปประกอบพิธีที่พระที่นั่งไพศาลทักษิณในปีต่อมา
# จักรพงษ์ภูวนาถ
จักรพงษ์ภูวนาถ อาจหมายถึง

 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ
 วิทยาลัยจักรพงษภูวนาถ (มหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ)
# คานาริยะ
คานาริยะ  เป็นซิงเกิลที่ 12 ของอายูมิ ฮามาซากิ  เป็นเพลงลับในอัลบั้ม LOVEppears  วางจำหน่ายเมื่อวันที่ 8 ธันวาคม  พ.ศ. 2542  เปิดตัวที่อันดับ 1 ของออริกอนชาร์ตในสัปดาห์แรก 248,000 แผ่น  และมียอดขายรวมประมาณ 289,000 แผ่น  ซิงเกิล kanariya เป็นซิงเกิลที่ใช้แผ่นซีดีแทนหน้าปกซิงเกิล  โดยมิวสิกวิดีโอเพลงนี้ได้ใช้เพลง kanariya "Jonathan Peters Vocal Club Mix" ซึ่งเป็นเวอร์ชันรีมิกซ์

 รายชื่อเพลง 

 kanariya "Jonathan Peters Vocal Club Mix"
 kanariya "Struggle Mix"
 kanariya "HΛL's Mix"
 kanariya "DJ-TURBO Club Mix"
 kanariya "Dub's Energy Remix"
 Two of us "HΛL's Mix"
 kanariya "SPAZM Mix"
 from your letter "pandart sasanooha Mix"
 kanariya "Big Room Mix"
 kanariya "HIROSHI's Nite Clubing Mix"
 kanariya "Full Vocal Mix"
 kanariya "Original Mix -Radio Edit-"
 kanariya "Vocal Track"

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต8 ธันวาคม พ.ศ. 2542Oricon Daily Singles Chart#18 ธันวาคม พ.ศ. 2542Oricon Weekly Singles Chart#1248,000289,2005 สัปดาห์8 ธันวาคม พ.ศ. 2542Oricon Yearly Singles Chart#92

 แหล่งข้อมูลอื่น 
 ข้อมูลของเอเว็กซ์ แทร็กซ์ 
 ข้อมูลของออริกอน
# ตระกูลภาษาจีน-ทิเบต
ตระกูลภาษาจีน-ทิเบต  หรือบางแห่งเรียกว่า ตระกูลภาษาโพ้นหิมาลัย  เป็นตระกูลของภาษาที่รวมภาษาจีนและตระกูลภาษาย่อยทิเบต-พม่า มีสมาชิกทั้งสิ้น 250 ภาษา ส่วนใหญ่เป็นภาษาในเอเชียตะวันออก มีจำนวนผู้พูดเป็นอันดับสองของโลกรองจากภาษากลุ่มอินโด-ยูโรเปียน ภาษาในตระกูลนี้มีลักษณะร่วมกันคือมีเสียงวรรณยุกต์

 การจัดจำแนก 
 การจัดจำแนกของ James Matisoff 
 ภาษาจีน
 ภาษาจีนกลาง
 ภาษาอู๋ ภาษาเซี่ยงไฮ้
 ภาษาจีนกวางตุ้ง ภาษาผิง
 ภาษาหมิ่น ภาษาไต้หวัน
 ภาษาเซียง
 ภาษาฮากกา
 ภาษากั้น
 กลุ่มทิเบต-พม่า
 กลุ่มกามารูปัน ได้แก่ กลุ่มกูกี-ชีน-นาคา กลุ่มอบอร์-มิรี-ดาปลา กลุ่มโบโด-กาโร
 กลุ่มหิมาลัย ได้แก่ กลุ่มมหา-กิรันตี (รวมภาษาเนวารี ภาษามาคัร และภาษาไร) กลุ่มทิเบต-กิเนารี (รวมภาษาทิเบต ภาษาเลปชา)
 กลุ่มเกวียง
 กลุ่มจิ่งโป-นุง-ลุย ได้แก่ ภาษาจิ่งเผาะ ภาษานุง ภาษาลุย
 กลุ่มโลโล-พม่า-นาซิ
 กลุ่มภาษากะเหรี่ยง
 กลุ่มบาอิก
 การจัดจำแนกของ George van Driem 
การจัดแบ่งแบบนี้ให้ตระกูลภาษาย่อยทิเบต-พม่าขึ้นมาเป็นตระกูลใหญ่ และให้ภาษาจีนเป็นกลุ่มย่อย เป็นดังนี้
 พราหมาปูตรัน ได้แก่ ภาษาธิมิล ภาษาโบโด-กอซ (รวมภาษาตรีปุระ ภาษากาโร) กลุ่มกอนยัค (รวมภาษานอคต์) กลุ่มกะชีน (รวมภาษาจิ่งเผาะ)
 กลุ่มทิเบต-พม่าใต้ ได้แก่กลุ่มโลโล-พม่า กลุมกะเหรี่ยง
 กลุ่มจีน-ทิเบต ได้แก่ ภาษาจีน ภาษากลุ่มทิเบต-หิมาลัย (รวมภาษาทิเบต) ภาษากลุ่มกิรันตี ภาษากลุ่มตามันกิก และอื่นๆ
 ภาษากลุ่มอื่นๆที่เป็นกลุ่มหลักของตระกูลภาษาย่อยทิเบต-พม่าเดิม เช่น ภาษาเนวารี ภาษาเกวียง ภาษานุง ภาษามาคัร
การจัดแบ่งแบบนี้เรียกสมมติฐานจีน-ทิเบต โดยถือว่าภาษาจีนและภาษาทิเบตมีความใกล้เคียงกัน

 สมมติฐานจีน-ทิเบต 
เหตุผลที่จัดภาษาจีนเข้าเป็นกลุ่มย่อยของตระกูลภาษาย่อยทิเบต-พม่า เพราะมีความสัมพันธ์กันระหว่างภาษาจีนกับภาษาทิเบต เช่นลักษณะคู่ขนานระหว่างภาษาจีนโบราณกับภาษาทิเบตสมัยใหม่ และมีรากศัพท์ที่คล้ายคลึงกัน อย่างไรก็ตามสมมติฐานนี้มีข้อโต้แย้งคือ ความชัดเจนของรากศัพท์ที่คล้ายคลึงกันระหว่างภาษาจีนกับภาษากลุ่มทิเบตยังไม่ชัดเจนพอ และจากการสร้างภาษาทิเบต-พม่าดั้งเดิมโดยใช้ข้อมูลจากวรรณคดีภาษาทิเบตและพม่า และข้อมูลจากภาษาจิ่งโปและภาษาไมโซ พบว่าภาษาจีนมีลักษณะที่จะเป็นภาษาลุกหลานของภาษาทิเบต-พม่าดั้งเดิมน้อย สมมติฐานนี้จึงยังไม่ได้รับการยอมรับอย่างแพร่หลาย

 คำศัพท์ 
+ ตัวเลขจีน-ทิเบต ชื่อ จีนเก่า ทิเบตเก่า พม่าเก่า จิ่งเผาะ กาโร ลิมบู กินเนารี ทูเจียTian Desheng and He Tianzhen, et al., eds. 1986. . Beijing: Nationalities Press. Accessed via STEDT database <http://stedt.berkeley.edu/search/> on 2021-04-05. "หนึ่ง"  *ʔjit  –  ac  –  sa  –  id–  *tjek "เดี่ยว"  gcig  tac  –   thik  –– "สอง"   *njijs  gnyis  nhac  –  gini  nɛtchi  nišne⁵⁵ "สาม"   *sum  gsum  sumḥ  mə̀sūm  gittam  sumsi  sumso⁵⁵ "สี่"   *sjijs  bzhi  liy  mə̀lī  bri  lisi  pə:ze⁵⁵ "ห้า"   *ŋaʔ  lnga  ṅāḥ  mə̀ŋā  boŋa  nasi  ṅaũ⁵⁵ "หก"   *C-rjuk  drug  khrok  krúʔ  dok  tuksi  țukwo²¹ "เจ็ด"   *tsʰjit  –  khu-nac  sə̀nìt  sini  nusi  štišne²¹ "แปด"   *pret  brgyad  rhac  mə̀tshát  chet  yɛtchi  rəyje²¹ "เก้า"   *kjuʔ  dgu  kuiḥ  cə̀khù  sku  sku  sguikɨe⁵⁵ "สิบ"  *gjəp  –  kip  –  –  gip  –– –  bcu  chay  shī  chikuŋ  –  səy–
# ลายกระจัง
ลายกระจัง เป็นลายพื้นฐานประเภทหนึ่งที่สำคัญของลายไทย มีพื้นฐานจากธรรมชาติ เช่นเดียวกับลายกระหนก 

 ประเภทของลายกระจัง
 กระจังฟันปลา เป็นลายกระจังพื้นฐานที่สุด คือเป็นรูปสามเหลี่ยมบรรจุอยู่ในรูปสี่เหลี่ยมด้านเท่า เป็นตัวย่อของกระจังตาอ้อย และกระจังใบเทศ
 กระจังตาอ้อย มีที่มาจากกระจังฟันปลา มีเส้นอ่อนเรียวทั้งซ้ายและขวา เป็นตัวย่อของกระจังใบเทศ
 กระจังใบเทศ มีลักษณะอ่อนเรียวเหมือนกระจังตาอ้อย แต่ภายในมีสอดไส้ได้หลายชั้น แล้วแต่ความละเอียด ตัวสอดไส้ในกระจังใบเทศนี้เรียกว่าแข้งสิงห์ 
 กระจังหู หรือกระจังปฏิภาณ จะบรรจุอยู่ในสี่เหลี่ยมผืนผ้า ซึ่งมีสัดส่วน กว้าง : สูง 1: 3 ตอนบนมีทรงเหมือนกระจังใบเทศ แล้วต่อก้านลงมาเป็นลายกระหนกทั้งซ้ายและขวา ตรงกลางเป็นลักษณะกระจังตาอ้อยหรือกระจังใบเทศ
 กระจังรวน มีสัดส่วนและรูปทรงเหมือนกระจังหู แต่หันหัวลงเป็นยอดเฉ ซึ่งหันไปได้ทั้งทางซ้ายและขวา

 หนังสืออ่านเพิ่ม 
 โพธิ์ ใจอ่อนน้อม คู่มือลายไทย  โรงพิมพ์ธนาคารออมสิน พ.ศ. 2522. 
 พระเทวาภินิมมิต สมุดตำราลายไทย โรงพิมพ์คุรุสภา พ.ศ. 2530. ISBN 974-0038-44-1
 สันติ เล็กสุขุม กระหนกในดินแดนไทย  สำนักพิมพ์มติชน พ.ศ. 2539. ISBN 974-7120-30-5

 แหล่งข้อมูลอื่น 
 พุทธศิลปะสถาปัตยกรรม ภาคต้น โดย พระพรหมพิจิตร
 จิตรธานี  

 หมวดหมู่:ลายไทย
# ลายประจำยาม
ลายประจำยาม เป็นลายไทย พื้นฐานอีกประเภทหนึ่ง นอกเหนือจากลายกระจัง และลายกระหนก  เป็นลายที่ใช้สำหรับการออกลาย ผูกลาย (ประดิษฐ์ลาย) สำหรับลายอื่น ๆ ต่อไป เช่น ลายรักร้อย ลายหน้ากระดาน  ลายประจำยามก้านแย่ง และลายราชวัตร เป็นต้น

 ลักษณะของลายประจำยาม
ลายประจำยาม จะอยู่ในรูปสี่เหลี่ยมทแยงมุม ประกอบด้วยวงกลมและกระจังใบเทศ ถ้าเป็นตัวย่อจะเป็นกระจังตาอ้อย

 ลายประจำยามประเภทอื่น ๆ
ลายประเภทอื่น ที่อยู่ในลักษณะเช่นเดียวกับลายประจำยาม ได้แก่ พุ่มทรงข้าวบิณฑ ลายหน้าขบ

 ลักษณะของพุ่มทรงข้าวบิณฑ์ และลายหน้าขบ
 ลายพุ่มทรงข้าวบิณฑ์ จะอยู่ในรูปของสี่เหลี่ยมผืนผ้า กว้าง : สูง เท่ากับ 2 : 3 ส่วนบนและส่วนล่างเป็นกระจังใบเทศ ตรงกลางเป็นลักษณะกระจังตาอ้อย 2 ตัวหงายประกบกัน ด้านข้างมีการแบ่งแข้งสิงห์เหมือนกระจังใบเทศ
 ลายหน้าขบ จะมีลักษณะคล้ายลายพุ่มทรงข้าวบิณฑ์ แต่จะมีการประดิษฐ์เป็นหน้าของสัตว์หิมพานต์

 หนังสืออ่านเพิ่ม 
 โพธิ์ ใจอ่อนน้อม คู่มือลายไทย  โรงพิมพ์ธนาคารออมสิน พ.ศ. 2522. 
 พระเทวาภินิมมิต สมุดตำราลายไทย โรงพิมพ์คุรุสภา พ.ศ. 2530. ISBN 974-0038-44-1
 สันติ เล็กสุขุม กระหนกในดินแดนไทย  สำนักพิมพ์มติชน พ.ศ. 2539. ISBN 974-7120-30-5

 แหล่งข้อมูลอื่น 
 พุทธศิลปะสถาปัตยกรรม ภาคต้น โดย พระพรหมพิจิตร
 จิตรธานี  

 หมวดหมู่:ลายไทย
# ติมอร์
ติมอร์ อาจหมายถึง
 ประเทศติมอร์-เลสเต รัฐซึ่งแยกตัวออกมาจากประเทศอินโดนีเซีย
 เกาะติมอร์
 ทะเลติมอร์
# งูสิงธรรมดา
งูสิงธรรมดา หรือ งูสิงตาโต หรือ งูสิงบ้าน หรือ งูเห่าตะลาน  เป็นงูสิงชนิดหนึ่งที่ไม่มีพิษ จัดอยู่ในวงศ์งูพิษเขี้ยวหลัง (Colubridae) 

มีความยาวเมื่อโตเต็มที่ประมาณ 1,400 มิลลิเมตร และหางยาว 445 มิลลิเมตร หัวยาวและส่วนของหัวกว้างกว่าลำคอเล็กน้อย ส่วนปลายของหัวมน ตาใหญ่มาก ลำตัวกลมและยาว หางยาวและส่วนปลายหางเรียว ผิวหนังลำตัวมีเกล็ดปกคลุม เกล็ดบนหัวเป็นแผ่นกว้าง เกล็ดบนหลังทางส่วนต้นของลำตัวมีขนาดใหญ่และพื้นผิวเรียบ เกล็ดท้องขยายกว้าง เกล็ดใต้หางเป็นแถวคู่ เกล็ดรอบลำตัวในตำแหน่งกึ่งกลางตัวจำนวน 15 เกล็ด เกล็ดท้องจำนวน 170 เกล็ด และเกล็ดใต้หางจำนวน 125 เกล็ด ลำตัวมีด้านบนของหัวและบนหลังครึ่งทางด้านหน้าของลำตัวสีน้ำตาลหรือสีน้ำตาลอมเขียว ส่วนครึ่งทางด้านท้ายของลำตัวสีน้ำตาล เกล็ดปกคลุมลำตัวและหางมีขอบแผ่นเกล็ดสีจางหรือสีขาว ซึ่งสีขาวของขอบแผ่นเกล็ดได้ขยายกว้างขึ้นตามลำดับไปทางด้านท้ายลำตัวและหาง ทำให้ด้านท้ายของลำตัว โดยเฉพาะหาง เป็นสีขาวที่มีโครงข่ายร่างแหสีดำ คาง ใต้คอ และด้านท้องสีขาวอมน้ำตาล ด้านใต้หางสีขาว งูวัยอ่อนมีจุดเล็กสีขาวเรียงตัวเป็นแถวพาดขวาง (ไม่เป็นระเบียบ) เป็นระยะอยู่ทางส่วนต้นของลำตัว

พบกระจายพันธุ์ในทุกประเทศในภูมิภาคเอเชียอาคเนย์ และอนุทวีปอินเดีย เป็นงูที่กินหนูเป็นอาหารหลักกินงูเป็นรอง ออกหากินในเวลากลางวันบนพื้นดิน แต่ขึ้นต้นไม้ได้ดีและรวดเร็ว ว่ายน้ำได้ ประกอบกับมีพฤติกรรมการขู่และชูหัวพร้อมส่งเสียงขู่ฟ่อคล้ายงูเห่า ซึ่งเป็นงูที่มีพิษร้ายแรง จึงได้อีกชื่อหนึ่งว่า งูเห่าตะลาน

เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
# เฮโนเฮโนโมเฮจิ
เฮโนเฮโนโมเฮจิ   หรือ เฮเฮโนโนโมเฮจิ  เป็นภาพโครงสร้างใบหน้าที่วาดโดยเด็กนักเรียนชาวญี่ปุ่น  Let's Learn Hiragana with Japanese Culture: Henohenomoheji  at Japanese.about.com. Accessed on 2009-08-11. โดยใช้ตัวอักษรฮิรางานะ 7 ตัวมาประกอบกันเป็นใบหน้า เด็กชาวญี่ปุ่นมักวาดเฮโนเฮโนโมเฮจิลงบนใบหน้าของหุ่นไล่กาและตุ๊กตาไล่ฝน

 การวาด 
thumb|100px|การวาด
 ใช้ตัวอักษร "เฮะ" (へ) เป็นคิ้ว วาดทั้งข้างซ้ายและขวา
 ใช้ตัวอักษร "โนะ" (の) เป็นตา วาดทั้งข้างซ้ายและขวา
 ใช้ตัวอักษร "โมะ" (も) เป็นจมูก โดยวาดตรงกลาง
 ใช้ตัวอักษร "เฮะ" (へ) อีกตัวเป็นปาก วาดไว้ด้านล่างของจมูก
 และใช้ตัวอีกษร "จิ" (じ) วาดเป็นใบหน้าโดยวาดครอบคลุมทั้งหมด
# แอพเพียรส์
แอ็พเพียรส์  เป็นซิงเกิลที่ 11 ของอายูมิ ฮามาซากิ  เป็นเพลงในอัลบั้ม LOVEppears  วางจำหน่ายเมื่อวันที่ 10 พฤศจิกายน  พ.ศ. 2542  เปิดตัวที่อันดับ 2 ของออริกอนชาร์ตในสัปดาห์แรก 274,000 แผ่น  และมียอดขายรวมประมาณ 291,000 แผ่น  

ปกซิงเกิล appears มีความคล้ายคลึงกับปกอัลบั้ม LOVEppears โดยต่างกันที่เพียงสีผิวเท่านั้น  และมิวสิกวิดีโอเพลงใช้เพลง appears“99 Greeting Mix”  ซึ่งเป็นเวอร์ชันรีมิกซ์  และยังเป็นเพลงประกอบโฆษณาของบริษัทเครื่องสำอางคาโอในประเทศญี่ปุ่น

ในปี พ.ศ. 2546 ได้มีการนำเพลง appears มาเรียบเรียงทำนองใหม่บรรจุอยู่ในอัลบั้มรวมเพลงบัลลาร์ดที่ชื่อว่า A BALLARDS 
 
 รายชื่อเพลง 

 appears“99 Greeting Mix” 
 appears“Scud Filter Mix” 
 appears“Dub's Eurotech Remix” 
 WHATEVER“Ferry 'System F' Corsten dub mix” 
 appears“JP's SoundFactory Mix” 
 appears“HΛL's Mix” 
 immature“D-Z DUAL LUCIFER MIX” 
 WHATEVER“Ferry 'System F' Corsten vocal extended mix” 
 appears“Keith Litman's Mix of Truth” 
 immature“JT Original CM Version” 
 appears“99 Greeting Mix -Instrumental-” 
 immature“JT Original CM Version -Instrumental-”  

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต10 พฤศจิกายน พ.ศ. 2542Oricon Daily Singles Chart#210 พฤศจิกายน พ.ศ. 2542Oricon Weekly Singles Chart#2274,000291,0003 สัปดาห์10 พฤศจิกายน พ.ศ. 2542Oricon Yearly Singles Chart

 แหล่งข้อมูลอื่น 
 ข้อมูลของเอเว็กซ์ แทร็กซ์ 
 ข้อมูลของออริกอน
# เอ (เพลงของอายูมิ ฮามาซากิ)
เอ  เป็นซิงเกิลที่ 10 ของอายูมิ ฮามาซากิ  เป็นควอดรุพเพิล เอ ไซด์ซิงเกิลแรกและซิงเกิลเดียวของอายูมิ  ฮามาซากิ  ทุกเพลงบรรจุอยู่ในอัลบั้ม "LOVEppears"  วางจำหน่ายเมื่อวันที่ 11 สิงหาคม  พ.ศ. 2542  เปิดตัวที่อันดับ 1 ของออริกอนชาร์ตนานถึง 3 สัปดาห์  โดยในสัปดาห์แรกมียอดขาย 508,940 แผ่น  และมียอดขายรวมประมาณ 1,670,000 แผ่น  โดยเป็นซิงเกิลที่มียอดขายมากที่สุดของอายูมิ ฮามาซากิ  และยังติดอันดับที่ 3 ของออริกอนชาร์ตประจำปี พ.ศ. 2542 อีกด้วย

เพลง Trauma และ monochrome เป็นเพลงประกอบโฆษณาของ "เจที พีช วอเตอร์ ดริงก์"  ส่วนเพลง Too Late เป็นเพลงประกอบโฆษณาสกู๊ตเตอร์ของฮอนด้า รุ่น Giorno CREA  และเพลง End roll "HΛL's Mix" เป็นเพลงประกอบโฆษณาเครื่องดื่มโคล่าของบริษัทโมรินากะ

เพลง Trauma มักจะอยู่ในช่วงอังกอร์ในทุก ๆ คอนเสิร์ตของอายูมิ ฮามาซากิอยู่เสมอ  ซึ่งคล้ายกันกับเพลง "Boys & Girls" ที่มักจะมีการแสดงสดอยู่ในทุก ๆ คอนเสิร์ตของอายูมิเสมอ

ซิงเกิล A ไม่มีมิวสิกวิดีโอ  แต่มีโปรโมชั่นวิดีโอเท่านั้น  และมีเพียงแค่ 2 เพลง คือ "Trauma" และ "End roll" เท่านั้นที่บรรจุอยู่ในอัลบั้ม "A BEST"
 
 รายชื่อเพลง 

 monochrome "Original Version" 
 too late "Original Version"  
 Trauma "Original Version" 
 End roll "Original Version" 
 monochrome "Keith Litman's Big City Vocal Mix" 
 too late "Razor 'N Guido Remix" 
 Trauma "Heavy Shuffle Mix" 
 End roll "HΛL's Mix" 
 monochrome "instrumental" 
 too late "instrumental" 
 Trauma "instrumental" 
 End roll "instrumental" 
 End roll "NEURO-mantic Mix" 
 monochrome "Dub's full color Remix" 

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต11 สิงหาคม พ.ศ. 2542Oricon Daily Singles Chart#111 สิงหาคม พ.ศ. 2542Oricon Weekly Singles Chart#1508,940 1,670,00011 สัปดาห์11 สิงหาคม พ.ศ. 2542Oricon Monthly Singles Chart#111 สิงหาคม พ.ศ. 2542Oricon Yearly Singles Chart#3

 แหล่งข้อมูลอื่น 
 ข้อมูลของเอเว็กซ์ แทร็กซ์ 
 ข้อมูลของออริกอน
# น้ำเต้า
น้ำเต้า  คือพืชล้มลุกชนิดหนึ่งที่อยู่ในตระกูลแตง อยู่ในวงศ์ Cucurbitaceae

น้ำเต้ามีถิ่นกำเนิดอยู่ในทวีปแอฟริกาตอนใต้ เป็นไม้เถาล้มลุกอายุปีเดียว พบได้ในทั่วไปในทุกภาคของประเทศไทย มีหลายสายพันธุ์ เช่น น้ำเต้าทรงเซียน นิยมทำเป็นเครื่องประดับ น้ำเต้าขมไม่นิยมปลูกหาได้ยาก ส่วนใหญ่ปลูกเพื่อทำเป็นยาเท่านั้น ในทางสมุนไพรชาวอินเดียจะใช้ผลของน้ำเต้าในการประกอบอาหารให้ผู้ช่วยโรคเบาหวานและความดันโลหิตสูงรับประทาน และในประเทศจีนมีการรับประทานน้ำเต้าเพื่อควบคุมเบาหวาน สรรพคุณเป็นยาเย็นและชื้น มีประโยชน์สำหรับผู้ป่วยโรคหัวใจและชราภาพหน้า 24 เกษตร, น้ำเต้า. "เรื่องน่ารู้". เดลินิวส์ฉบับที่ 23,766: วันศุกร์ที่ 7 พฤศจิกายน พ.ศ. 2557 แรม 1 ค่ำ เดือน 12 ปีมะเมีย
# เสขิยวัตร
เสขิยวัตร เป็นส่วนหนึ่งของวินัยบัญญัติของภิกษุ (ศีล 227 ข้อ) กล่าวคือ วัตรที่ภิกษุจะต้องศึกษา จัดเป็น 4 หมวด ได้แก่
 สารูป (ว่าด้วยความเหมาะสมแก่สมณเพศในการประพฤติปฏิบัติต่อชุมชน) มี 26 ข้อ
 โภชนปฏิสังยุต (ว่าด้วยการฉันภัตตาหาร) มี 30 ข้อ
 ธัมมเทสนาปฏิสังยุต (ว่าด้วยการแสดงธรรม) มี 16 ข้อ
 ปกิณณกะ (เป็นหมวดเบ็ดเตล็ด) มี 3 ข้อ

ตัวอย่างที่พบได้ทั่วไป เช่น ภิกษุจะไม่ยืนถ่ายปัสสาวะหรืออุจจาระ, ภิกษุจะไม่ยืนดื่มน้ำ เป็นต้น
# ภาษาแฆแลจ
ภาษาแฆแลจ เป็นภาษาหนึ่งในกลุ่มภาษาเตอร์กิกที่มีผู้พูดในประเทศอิหร่าน ถึงแม้ว่าจะยังคงมีคุณสมบัติภาษาเตอร์กิกเก่า แต่ได้แผลงเป็นเปอร์เซียแล้ว ใน ค.ศ. 1978 มีผู้พูดภาษานี้ 20,000 คนใน 50 หมู่บ้านทางตะวันตกเฉียงใต้ของเตหะราน แต่จำนวนนี้ลดลงเหลือประมาณ 19,000 คน ในภาษาแฆแลจมีประมาณ 150 คำที่ไม่ทราบต้นกำเนิด จากการสำรวจพบว่า พ่อแม่ชาวแฆแลจส่วนใหญ่เลือกที่จะไม่ส่งต่อภาษาของตนแก่ลูก ๆ โดยมีผู้ส่งต่อภาษานี้เพียง 5 ใน 1,000 ครัวเรือน

ภาษาแฆแลจเป็นภาษาที่สืบจากภาษาเตอร์กิกเก่าที่มีชื่อว่า  มะห์มูด อัลกาชเฆาะรี นักพจนานุกรมภาษาเตอร์กิกในคริสต์ศตวรรษที่ 11 เป็นบุคคลแรกที่ให้ตัวอย่างของภาษาแฆแลจ ซึ่งส่วนใหญ่สอดคล้องกับภาษาแฆแลจในปัจจุบัน

แกร์ฮาร์ด เดอร์เฟอร์ (Gerhard Doerfer) ผู้ค้นพบภาษาแฆแลจอีกครั้ง ได้พิสูจน์ว่าภาษานี้เป็นภาษาแรกที่แยกตัวออกจากกลุ่มภาษาเตอร์กิกทั่วไป

สัทวิทยา
พยัญชนะ
+ เสียงพยัญชนะริมฝีปากปุ่มเหงือกหลัง-ปุ่มเหงือกเพดานอ่อนลิ้นไก่เส้นเสียง นาสิก       หยุด/กักเสียดแทรก   ç []      c []    เสียดแทรกş [] ğ []  เปิด   โรติก    

สระ
+ เสียงสระหน้ากลางหลังไม่ห่อห่อ ปิด i  ī  ü  üː ı  ıː u  uː กลาง e  eː  ö  öː o  oː   เปิด ä  äː a  aa  

เดอร์เฟอร์อ้างว่าภาษาแฆแลจ ยังคงความยาวของเสียงสระสามระดับไว้ตามสมมุติฐานของภาษาเตอร์กิกดั้งเดิม: เสียงยาว (เช่น [qaːn] 'เลือด') เสียงกึ่งหนึ่ง (เช่น [baˑʃ] 'หัว') และเสียงสั้น (เช่น [hat] 'ม้า') อย่างไรก็ตาม อเล็กซิส แมแนสเตอร์ แรเมอร์ (Alexis Manaster Ramer) คัดค้านทั้งการตีความว่าภาษาแฆแลจมีความยาวเสียงสระสามระดับและภาษาเตอร์กิกดั้งเดิมมีความยาวเสียงสระสามระดับเช่นกัน สระบางสระของภาษาเตอร์กิกดั้งเดิมถูกรับรู้ว่าเป็นสระประสมเน้นเสียงแรก (falling diphthong) เช่นในคำว่า [quo̯l] ('แขน')

ไวยากรณ์
นาม
โดยทั่วไปมีเครื่องหมายแสดงพหูพจน์และความเป็นเจ้าของ ภาษาแฆแลจประกอบด้วยสัมพันธการก, กรรมการก, สัมปทานการก, อธิกรณการก, อปาทานการก, กรณการก และสมการการก รูปแบบของการเติมปัจจัยการกเปลี่ยนตามการกลมกลืนเสียงสระและพยัญชนะที่ตามมา การลงท้ายของปัจจัยการกจะสัมพันธ์กับปัจจัยแสดงความเป็นเจ้าของ ตารางต่อไปนี้ แสดงการลงท้ายของการกแบบพื้นฐาน  
การกปัจจัยกรรตุการก -สัมปทานการก-A, -KAกรรมการก-I, -NIอธิกรณการก-čAอปาทานการก-dAกรณการก-lAn, -lA, -nAสมการการก-vāra

กริยา
คำกริยาผันตามรูปการกระทำ กาล จุดมุ่งหมายและรูปการปฏิเสธ กริยาจะประกอบด้วยรูปคำต่อไปนี้ 

รากศัพท์ + การกระทำ + ปฏิเสธ + กาล/จุดมุ่งหมาย + ข้อตกลง

การเรียงประโยค
เป็นแบบประธาน-กรรม-กริยา คำคุณศัพท์นำหน้านาม 

คำศัพท์
ส่วนใหญ่มาจากกลุ่มภาษาเตอร์กิก แต่มีคำยืมจากภาษาเปอร์เซียมาก รวมทั้งศัพท์จากกลุ่มภาษาเตอร์กิกที่อยู่ใกล้เคียง เช่น ภาษาอาเซอร์ไบจาน 

ตัวเลข
ส่วนใหญ่มาจากศัพท์ของกลุ่มภาษาเตอร์กิก ยกเว้น "80" และ  "90" มาจากภาษาเปอร์เซีย

1 - 
2 - 
3 - 
4 - 
5 - 
6 - 
7 - 
8 - 
9 - 
10 - 
20 - 
30 - 
40 - 
50 - 
60 - 
70 - 
80 -  (เตอร์กิก),  (เปอร์เซีย)
90 -  (เตอร์กิก),  (เปอร์เซีย)
100 - 
1000 - , 

หมายเหตุ
# บอยส์แอนด์เกิร์ลส์
บอยส์แอนด์เกิร์ลส์  เป็นซิงเกิลที่ 9 ของอายูมิ ฮามาซากิ วางจำหน่ายเมื่อวันที่ 14 กรกฎาคม พ.ศ. 2542  โดยเปิดตัวสัปดาห์แรกที่อันดับที่ 2 ของชาร์ตออริกอน ด้วยยอดขาย 262,000 แผ่น  เนื่องจากซิงเกิล "บีทูเก็ทเทอร์" ของอามิ ซุซูกิวางขายในวันเดียวกัน  แต่ต่อมาก็สามารถขึ้นถึงอันดับที่ 1 ชาร์ตออริกอนได้ในสัปดาห์ถัดมา  โดยสามารถครองอันดับที่ 1 ได้นานถึง 3 สัปดาห์  และมียอดขายมากกว่า 1 ล้านแผ่น  โดยเป็นซิงเกิลที่มียอดขายสูงสุดตลอดกาลของญี่ปุ่นในลำดับที่ 221

"บอยส์แอนด์เกิร์ลส์" เป็นซิงเกิลแรกของอายูมิที่สามารถขึ้นถึงอันดับที่ 1 ออริกอนชาร์ตยาวนานถึง 3 สัปดาห์  และมียอดขายมากกว่า 1 ล้านแผ่นเป็นซิงเกิลแรก  จึงส่งผลให้อายูมิแจ้งเกิดในวงการเพลงของญี่ปุ่น  โดยเป็นปีแรกที่เธอสามารถเข้าร่วมงานขาว-แดงของสถานีโทรทัศน์ HNK  อีกทั้งยังส่งผลให้ซิงเกิลต่อๆมาของเธอขึ้นอันดับที่ 1 ชาร์ตออริกอนเกือบทุกซิงเกิลจนถึงทุกวันน
  
เพลง "บอยส์แอนด์เกิร์ลส์" อายูมิจะร้องในคอนเสิร์ตของเธอบ่อยครั้ง  ซึ่งเหมือนกับเพลง "Trauma" มักจะอยู่ในช่วงอังกอร์ในทุกๆคอนเสิร์ตของเธอ
 
 รายชื่อเพลง 

 monochrome "Original Version" 
 too late "Original Version"  
 Trauma "Original Version" 
 End roll "Original Version" 
 monochrome "Keith Litman's Big City Vocal Mix" 
 too late "Razor 'N Guido Remix" 
 Trauma "Heavy Shuffle Mix" 
 End roll "HΛL's Mix" 
 monochrome "instrumental" 
 too late "instrumental" 
 Trauma "instrumental" 
 End roll "instrumental" 
 End roll "NEURO-mantic Mix" 
 monochrome "Dub's full color Remix" 

 การแสดงสด 
 xx xx พ.ศ. 2542 – CDTV All Hits – "Boys & Girls"
 16 กรกฎาคม พ.ศ. 2542 – Music Station – "Boys & Girls"
 17 กรกฎาคม พ.ศ. 2542 – CDTV – "Boys & Girls'
 19 กรกฎาคม พ.ศ. 2542 – Hey! Hey! Hey! – "Boys & Girls"
 22 กรกฎาคม พ.ศ. 2542 – Utaban – "Boys & Girls"
 24 กันยายน พ.ศ. 2542 – J-Pop Night – "Boys & Girls" และ "End roll" และ "too late" และ "Trauma"
 20 พฤศจิกายน พ.ศ. 2542 – All Japan Request Awards – "Boys & Girls"
 3 ธันวาคม พ.ศ. 2542 – Japan Cable Awards – "Boys & Girls"
 12 ธันวาคม พ.ศ. 2542 – Super Dream Live – "Boys & Girls" และ "appears"
 22 ธันวาคม พ.ศ. 2542 – Fresh Live – "Boys & Girls"
 24 ธันวาคม พ.ศ. 2542 – Music Station Christmas Special – "Boys & Girls" และ "appears"
 25 ธันวาคม พ.ศ. 2542 – Pop Jam Christmas Special – "Boys & Girls"
 31 ธันวาคม พ.ศ. 2542 – Japan Record Awards – "Boys & Girls"
 31 ธันวาคม พ.ศ. 2542 – Kouhaku – "Boys & Girls"
 31 ธันวาคม พ.ศ. 2542 – CDTV Special Live 1999-2000 – "Boys & Girls" และ "Immature" และ "appears"
 31 สิงหาคม พ.ศ. 2543 – Avex Summer Paradise 2000 – "M" และ "Boys & Girls"

 ชาร์ต 
ชาร์ตออริกอน 
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต14 กรกฎาคม พ.ศ. 2542Oricon Daily Singles Chart#114 กรกฎาคม พ.ศ. 2542Oricon Weekly Singles Chart#1262,0001,038,00016 สัปดาห์14 กรกฎาคม พ.ศ. 2542Oricon Yearly Singles Chart#11

 แหล่งข้อมูลอื่น 
 ข้อมูลของเอเว็กซ์ แทร็กซ์ 
 ข้อมูลของออริกอน
# ล่อ
ล่อ  เดิมเรียกว่า ฬ่อ เป็นสัตว์พันธุ์ผสมระหว่าง ลาตัวผู้และม้าตัวเมีย  ม้าและลาเป็นสัตว์คนละสปีชีส์ที่มีจำนวนโครโมโซมแตกต่างกัน โดยเมื่อมีการผสมออกมาแล้ว ล่อตัวผู้ทั้งหมดและล่อตัวเมียส่วนใหญ่จะเป็นหมัน สำหรับสัตว์ผสมระหว่างม้าตัวผู้และลาตัวเมีย จะถูกเรียกว่า ฮินนี 

ล่อถูกนิยมนำมาใช้ในการเป็นพาหนะสำหรับขนของ โดยขนาดและปริมาณของที่สามารถบรรทุกได้จะขึ้นอยู่กับสายพันธุ์และน้ำหนักตัวของล่อเอง คุณสมบัติเด่นของล่อจะมี ความอดทน เท้าที่มั่นคง และมีชีวิตยืนยาวกว่าม้า ขณะเดียวกันมีความฉลาด เชื่อง และเดินทางรวดเร็วกว่าลาJackson, Louise A. The Mule Men: A History of Stock Packing in the Sierra Nevada, p. 5 (Mountain Press Publishing Co, Missoula, Montana, 2004). ISBN 0-87842-499-7

ล่อตัวเมียสามารถตั้งครรภ์ได้เนื่องจากมีรังไข่แม้ว่าโอกาสจะต่ำก็ตาม
# กรรมกิเลส
กรรมกิเลส คือ กรรมเครื่องเศร้าหมอง 4 ประการ ได้แก่
 ปาณาติบาต ฆ่าชีวิตสัตว์
 อทินนาทาน ลักขโมย
 กาเมสุ มิจฉาจาร ประพฤติผิดในกาม
 มุสาวาท พูดเท็จ
# ปฐวีธาตุ
ปฐวีธาตุ คือหินที่อยู่ในน้ำที่ผ่านการเจียรไนจากธรรมชาติเป็นร้อยเป็นพันปีจนใสแสงผ่านได้ เมื่อเอามือไปบังที่ก้อนปฐวีธาตุจะแลเห็นและต้องเป็นหินจากใต้แม่น้ำโขง ณ ตำแหน่งบริเวณที่ท่านได้กำหนดบอกให้ไปเก็บเท่านั้น เนื่องจากพญานาคราชได้ถวายให้ท่านดุจเดียวกัน หินที่ได้รับการถวายจากพญานาคราชนี้ถือเป็นธาตุกายสิทธิ์ที่เกิดจากธาตุลมมีกายสิทธิ์ฝ่ายสัมมาทิฐิเข้าครองซึ่งส่วนใหญ่กายสิทธิ์เหล่านี้จะบรรลุธรรมขั้นสูงอีกทั้งได้รับการอธิษฐานจิตจากพระเถระเจ้าที่ทรงคุณวิเศษจึงกล่าวได้ว่ามีอิทธิปาฎิหาริย์ และพุทธานุภาพ เหนือชั้นกว่าเหล็กไหลและให้คุณแก่ผู้ครอบครอง ล้วนแล้วแต่สร้างอภินิหารและประสบการณ์ให้กับผู้บูชานับจำนวนไม่ถ้วน ทั้งเรื่องแคล้วคลาด คงกระพัน ปลอดภัย โชคลาภ และเมตตามหานิยมนำไปแช่น้ำทำน้ำมนต์แก้คุณไสยได้ ถ้าจะให้ได้ผลดีควรให้ได้สัมผัสไอตัวผู้ใช้ให้มากที่สุด

ปฐวีธาตุต่างจากพระเครื่องตรงที่กรวดจากแม่น้ำโขงซึ่งหลวงปู่นำมาอธิษฐานเหล่านั้น พวกนาคเขาถือว่าเป็นสมบัติอย่างหนึ่งของเขา กรวดเหล่านั้นจึงมีพลังงานของพวกเขาติดมาด้วย และเมื่อได้รับการอธิษฐานด้วยกระบวนการทางจิตที่ซับซ้อนอย่างยากที่เราจะเข้าใจ ก็จะทำให้กรวดเหล่านั้นเกิดพลังงานมหาศาลชนิดที่เราก็ไม่เข้าใจอีกอยู่ดีว่า เป็นเช่นนั้นได้อย่างไรTRIPOD  ธาตุ 4 ธาตุ 6